SECURE ผนึก 4 โซลูชันชั้นนำ รองรับ พ.ร.บ. คุ้มครองข้อมูลส่วนบุคคล
SECURE ผนึกรวมโซลูชันจาก 4 ผลิตภัณฑ์ชั้นนำให้เข้ากับโซลูชันใหม่ที่บริษัทฯร่วมพัฒนาภายใต้ชื่อ nForce PDPA Solution เพื่อตอบสนองต่อความต้องการขององค์กรทั้งภาครัฐและเอกชน
SECURE ผนึกรวมโซลูชันจาก 4 ผลิตภัณฑ์ชั้นนำให้เข้ากับโซลูชันใหม่ที่บริษัทฯร่วมพัฒนา ตอบสนองความต้องการขององค์กรทั้งภาครัฐ-เอกชน
24 ส.ค. 2564

นายนักรบ เนียมนามธรรม ประธานเจ้าหน้าที่บริหาร บริษัท เอ็นฟอร์ซ ซีเคียว จำกัด (มหาชน) หรือ SECURE เผยว่า องค์กรจะต้องให้ความสำคัญในด้าน Consent Management, Access Management, Data Discovery, Data Security และ Data Privacy เพื่อให้พร้อมกับการบังคับใช้ พ.ร.บ. คุ้มครองข้อมูลส่วนบุคคล ซึ่งเทคโนโลยีที่ใช้ทั้งหมดจะต้องทำงานสอดประสานกัน เพื่อให้การดำเนินธุรกิจเดินหน้าควบคู่ไปกับการบริหารและรักษาความปลอดภัยข้อมูลส่วนบุคคลของลูกค้า พันธมิตร หรือพนักงานขององค์กร เพราะหากข้อมูลส่วนบุคคลรั่วไหล
ทั้งนี้ นอกจากบริษัทฯ จะต้องรับผิดชอบกับความเสียหายที่เกิดขึ้น รวมถึงค่าปรับทางกฎหมายแล้ว บริษัทอาจเสื่อมเสียชื่อเสียงที่สั่งสมมายาวนานจนไม่อาจประเมินค่าได้อีกด้วย ดังนั้น nForce PDPA Solution จึงถูกออกแบบมาเพื่อเป็นโซลูชันที่ครอบคลุมทุกส่วนสำคัญ และสามารถทำงานสอดประสานกันเป็นโซลูชันภาพใหญ่เพื่อให้องค์กรปฏิบัติตามที่ PDPA กำหนดได้ครบถ้วน
โดยการรักษาความปลอดภัยของข้อมูลส่วนบุคคล ไม่ได้เป็นเพียงการดูแลให้ข้อมูลปลอดภัยเท่านั้น แต่ยังหมายถึง การกำหนดสิทธิ์ของผู้ที่สามารถเข้าถึงข้อมูล เพื่อรักษาความเป็นส่วนตัวให้กับเจ้าของข้อมูลส่วนบุคคล (Data Subject) โดย BeyondTrust เป็นเทคโนโลยีที่ได้รับการพัฒนามาเพื่อใช้จัดการเรื่อง Access Management โดยสามารถกำหนดสิทธิ์ให้เฉพาะบุคคลที่เกี่ยวข้องเท่านั้นที่สามารถเข้าถึงข้อมูลได้ ทั้งนี้ยังมีเทคโนโลยีที่ช่วยในการยืนยันตัวตนของพนักงาน ตลอดจนสามารถบันทึกพฤติกรรมการใช้งานข้อมูลส่วนบุคคลของพนักงานเพื่อให้มั่นใจว่า พนักงานจะปฏิบัติตามคำขอของเจ้าของข้อมูลส่วนบุคคลเท่านั้น
อย่างไรก็ตาม ในส่วนของการจัดเก็บความยินยอม และการเปิดให้เจ้าของข้อมูลส่วนบุคคลที่ประสงค์จะจัดการข้อมูลของตนเองยื่นคำขอได้ผ่าน nForce UCP ซึ่งจะทำงานร่วมกับ BigID ที่มีความเชี่ยวชาญในด้าน Data Discovery และ Data Classification สามารถค้นหาข้อมูลที่ถูกจัดเก็บในส่วนต่างๆ รวมถึงข้อมูลที่อยู่บน Cloud ทั้งยังสามารถหาความสัมพันธ์ของข้อมูล เพื่อรายงานให้พนักงานทราบทุกจุดที่ข้อมูลถูกเก็บรักษาไว้อย่างปลอดภัย โดยโซลูชันจาก Trend Micro สามารถช่วยป้องกันภัยคุกคามทางไซเบอร์ได้ตั้งแต่ Gateway จนถึง Endpoint ด้วยเทคโนโลยี Cross-layered Detection and Response และหากเจ้าของข้อมูลส่วนบุคคลต้องการให้บริษัทฯ ส่งข้อมูลส่วนบุคคลของตนไปให้ทางอีเมล Virtru คือผลิตภัณฑ์ที่เชี่ยวชาญในการทำ End to End Encryption จะทำการเข้ารหัสไฟล์ข้อมูลที่ถูกแนบไฟล์และอีเมลที่ถูกส่งไป เพื่อให้แน่ใจว่าระหว่างการส่งข้อมูลทางไซเบอร์ ข้อมูลส่วนบุคคลจะไม่ถูกเปิดเผยจนกว่าจะไปถึงปลายทางซึ่งก็คือเจ้าของข้อมูลส่วนบุคคลตัวจริงเท่านั้น
“แน่นอนว่าโซลูชันทั้งหมดนี้จะช่วยให้องค์กรทั้งภาครัฐและเอกชนของไทยมีความพร้อมในการรองรับ PDPA แบบครบวงจรและสามารถดำเนินธุรกิจได้อย่างราบรื่น ผ่านการดูแลจากบริษัท เอ็นฟอร์ซ ซีเคียว จำกัด (มหาชน) ที่มีประสบการณ์ในการออกแบบระบบที่โดดเด่น และความชำนาญในการจัดสรรโซลูชันคุณภาพระดับโลกให้ตรงกับความต้องการของแต่ละองค์กร และที่สำคัญบริษัทฯ มีการให้บริการหลังการขายสูงสุดถึง 24 ชั่วโมงตลอด 7 วัน พร้อมดูแลองค์กรไทยให้ปลอดภัยจากภัยคุกคามในโลกไซเบอร์ที่ไม่เคยหยุดนิ่ง” นายนักรบ กล่าว